als_Latn dik_Latn sag_Latn
Ata funksionojnë duke përdorur mekanizma aktivë dhe shumë kompleksë. Por ata funksionojnë edhe në mënyrë pasive: një supervizor i tillë, të cilin edhe doktorët me të madhe e injorojnë, është syri. Mund të dallosh shumë gjëra duke parë me kujdes syrin, duke përfshirë edhe disa sëmundje vdekjeprurëse, sepse indet nervorë, arteriet dhe venat janë të gjitha të dukshme aty – ndonjëherë edhe me sy të lirë. “Më shumë se një e treta e sindromave gjenetike manifestohen në sy, shpesh herë që përpara se simptomat të shfaqen në pjesën tjetër të trupit”, thotë specialisti amerikan i syve, Neal Adams. Diabeti, tensioni i lartë, skleroza, reumatizma dhe kanceri të gjitha lënë shenja të qarta në organin tonë pamor. Tumoret në sy zbulohen shpesh herë krejt rastësisht: nëse një fotografi e bërë me dritën e aparatit nuk shkakton “syrin e kuq” kur fotografia lahet, kjo është shenjë se ka dicka patjetër prapa retinës
als_Latn